ΑΠΟΦΑΣΕΙΣ
Αριθμ. 10250
Ρύθμιση αναγκαίων ζητημάτων σχετικά με την
υπαγωγή στον εξωδικαστικό μηχανισμό του
ν. 4738/2020 οφειλών προς δήμους και νομικά
πρόσωπα δήμων, την είσπραξή τους από την
Ανεξάρτητη Αρχή Δημοσίων Εσόδων και απόδοσή τους στον δικαιούχο δήμο ή νομικό πρό-
σωπο δήμου, κατ’ εφαρμογή του άρθρου 26 του
ν. 5143/2024.
ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ
ΟΙΚΟΝΟΜΙΚΩΝ - ΕΣΩΤΕΡΙΚΩΝ
ΚΑΙ Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ
ΑΡΧΗΣ ΔΗΜΟΣΙΩΝ ΕΣΟΔΩΝ
Έχοντας υπόψη:
α) Το άρθρο 26 και την παρ. 1 του άρθρου 42 του
ν. 5143/2024 «Ρυθμίσεις για τους χερσαίους συνοριακούς σταθμούς, την ενίσχυση των Οργανισμών Τοπικής
Αυτοδιοίκησης και λοιπές διατάξεις» (Α’ 161),
β) τα άρθρα 2 και 82 του Κώδικα Είσπραξης Δημοσίων
Εσόδων (ν. 4978/2022, Α’ 190),
γ) τα άρθρα 50 επ. και 98 επ. του π.δ. 16/1989 «Κανονισμός λειτουργίας Δημοσίων Οικονομικών Υπηρεσιών
(Δ.Ο.Υ.) και των Τοπικών Γραφείων και καθήκοντα υπαλλήλων αυτών» (Α’ 6),
δ) το άρθρο 58 του ν. 5100/2024 «Ενσωμάτωση της
Οδηγίας (ΕΕ) 2022/2523 του Συμβουλίου, της 14ης Δεκεμβρίου 2022, σχετικά με την εξασφάλιση παγκόσμιου
ελάχιστου επιπέδου φορολογίας των ομίλων πολυεθνικών επιχειρήσεων και των εγχώριων ομίλων μεγάλης
κλίμακας στην Ευρωπαϊκή Ένωση (Pillar II) και άλλες
επείγουσες διατάξεις» (Α’ 49),
ε) την απόφαση του Διοικητή Α.Α.Δ.Ε. Α. 1209/2021
«Διαδικασία βεβαίωσης εσόδων υπέρ Δημοσίου και
τρίτων και διαδικασία μείωσης εσόδων με ηλεκτρονικά
μέσα, μέσω των υπηρεσιών της διαλειτουργικότητας,
κατ’ εφαρμογή της παρ. 5 του άρθρου 2 του ν.δ. 356/1974
“Κώδικας Είσπραξης Δημοσίων Εσόδων” (Α’ 90)» (Β’ 4053),
στ) το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την περ. 22 του άρθρου 119
του ν. 4622/2019 (Α’ 133),
ζ) τον ν. 4622/2019 «Επιτελικό κράτος: Οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
η) το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφο-
ρά αρμοδιοτήτων, υπηρεσιακών μονάδων και θέσεων
προσωπικού - Τροποποίηση και συμπλήρωση του π.δ.
77/2023 (Α’ 130) - Μεταβατικές διατάξεις» (Α’ 139),
θ) το π.δ. 32/2024 «Διορισμός Υπουργών και Υφυπουργών» (Α’ 91),
ι) το π.δ. 141/2017 «Οργανισμός του Υπουργείου Εσωτερικών» (Α’ 180),
ια) το π.δ. 142/2017 «Οργανισμός Υπουργείου Οικονομικών» (Α’ 181),
ιβ) την υπό στοιχεία 102928 ΕΞ 2023 κοινή απόφαση
του Πρωθυπουργού και του Υπουργού Οικονομικών
«Ανάθεση αρμοδιοτήτων στον Υφυπουργό Οικονομικών,
Αθανάσιο Πετραλιά» (Β’ 4441),
ιγ) τα άρθρα 7, 14 παρ. 1 και 41 του ν. 4389/2016 «Επείγουσες διατάξεις για την εφαρμογή της συμφωνίας δη-
μοσιονομικών στόχων και διαρθρωτικών μεταρρυθμίσεων και άλλες διατάξεις» (Α’ 94),
ιδ) την υπό στοιχεία Δ.ΟΡΓ.Α 1125859 ΕΞ 2020/23-102020 απόφαση του Διοικητή της Α.Α.Δ.Ε. «Οργανισμός της
Ανεξάρτητης Αρχής Δημοσίων Εσόδων (ΑΑΔΕ)» (Β’ 4738),
ιε) την υπό στοιχεία 5294 ΕΞ 2020/17-1-2020 απόφαση
του Υπουργού Οικονομικών «Ανανέωση της θητείας του
Διοικητή της Ανεξάρτητης Αρχής Δημοσίων Εσόδων»
(Υ.Ο.Δ.Δ. 27) και
ιζ) το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού,
ιστ) την υπό στοιχεία ΓΔΟΑΤΑΠ/6/2025 Εισήγηση της
Γενικής Διεύθυνσης Οικονομικών Τοπικής Αυτοδιοίκησης και Αναπτυξιακής Πολιτικής του Υπουργείου Εσω-
τερικών,
ιη) το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 978
05.03.2025 21:30:06
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 978/05.03.2025
«Εξωδικαστικός μηχανισμός για οφειλές προς δήμους»,
αποφασίζουμε:
Άρθρο 1
Υποβολή αίτησης για υπαγωγή
στον εξωδικαστικό μηχανισμό
1. Για την υποβολή αίτησης υπαγωγής στον εξωδικαστικό μηχανισμό του ν. 4738/2020 (Α’ 207) οφει-
λών προς δήμο ή νομικό πρόσωπο δήμου σύμφωνα
με το άρθρο 26 του ν. 5143/2024 (Α’ 161), απαιτείται
προηγούμενη καταχώριση των οφειλών αυτών στα
βιβλία εισπρακτέων εσόδων της Ανεξάρτητης Αρχής
Δημοσίων Εσόδων (Α.Α.Δ.Ε.), σύμφωνα με τις παρ. 2
και 3 του παρόντος, κατόπιν αίτησης του οφειλέτη που
υποβάλλεται στον δήμο ή το νομικό πρόσωπο δήμου,
αντίστοιχα. Κατά τη δημιουργία της αίτησης στην πλατφόρμα της Γενικής Γραμματείας Χρηματοπιστωτικού
Τομέα και Διαχείρισης Ιδιωτικού Χρέους (Γ.Γ.Χ.Τ.Δ.Ι.Χ.)
ο διοικούμενος υποχρεούται να δηλώσει σε ειδικό πεδίο που περιλαμβάνεται στην ανωτέρω πλατφόρμα ότι
αιτείται και τη ρύθμιση οφειλών προς δήμους ή νομικά
πρόσωπα δήμου.
2. Οι οφειλές της παρ. 1 καταχωρίζονται στα βιβλία
εισπρακτέων εσόδων της Α.Α.Δ.Ε. κατ’ εφαρμογή των
διατάξεων του άρθρου 2 του Κώδικα Είσπραξης Δημοσίων Εσόδων μέσω του Κέντρου Διαλειτουργικότητας
της Γενικής Γραμματείας Πληροφοριακών Συστημάτων
Δημόσιας Διοίκησης του Υπουργείου Ψηφιακής Διακυβέρνησης, σύμφωνα με το άρθρο 58 του ν. 5100/2024
(Α’ 49), κατ’ εφαρμογή της διαδικασίας που προβλέπεται στην απόφαση του Διοικητή Α.Α.Δ.Ε. Α. 1209/2021
(Β’ 4053). Στον ηλεκτρονικό χρηματικό κατάλογο που
αποστέλλεται στην Α.Α.Δ.Ε. σύμφωνα με το προηγούμενο εδάφιο αναγράφονται διακριτά η βασική οφειλή και
οι τόκοι ή προσαυξήσεις εκπρόθεσμης καταβολής κάθε
οφειλής και ακολουθεί διακριτή καταχώριση αυτών στα
βιβλία εισπρακτέων εσόδων της Α.Α.Δ.Ε. Επισπεύδουσα
υπηρεσία από πλευράς Υπουργείου Εσωτερικών για την
υλοποίηση των διαλειτουργικοτήτων είναι η Οικονομική
Υπηρεσία κάθε δήμου.
3. Κατ’ εξαίρεση, δεν αποστέλλονται στην Α.Α.Δ.Ε., για
καταχώριση στα βιβλία εισπρακτέων εσόδων της, οφειλές προς δήμο ή νομικό πρόσωπο δήμου που εμπίπτουν
στις κάτωθι περιπτώσεις:
α) Έχει συμπληρωθεί ο χρόνος παραγραφής,
β) επίκειται η συμπλήρωση της προθεσμίας παραγραφής εντός χρονικού διαστήματος μικρότερου του ενός
(1) έτους,
γ) το σύνολο των οφειλών του αιτούντος προς έκαστο
δήμο ή νομικό πρόσωπο δήμου, συμπεριλαμβανομένων
και των προσαυξήσεων, υπολείπεται του ποσού των δέκα
χιλιάδων (10.000) ευρώ,
δ) για τις οφειλές έχουν ήδη επιβληθεί μέτρα αναγκαστικής εκτέλεσης ή διασφαλιστικά μέτρα, όπως, ενδει-
κτικά, υποθήκη υπέρ του δήμου,
ε) οι οφειλές έχουν ήδη ρυθμιστεί με τις διατάξεις του
εξωδικαστικού μηχανισμού του ν. 4738/2020, ακόμη και
αν η ρύθμιση έχει απολεσθεί.
Άρθρο 2
Ενημέρωση του δήμου ή του νομικού προσώπου
δήμου σχετικά με την πορεία του εξωδικαστικού
μηχανισμού ρύθμισης οφειλών
Ο δήμος ή το νομικό πρόσωπο δήμου υποχρεούται
να ενημερώνεται, μέσω διαλειτουργικότητας, από την
Α.Α.Δ.Ε. σχετικά με:
α) Την υπαγωγή απαιτήσεών του που έχουν βεβαιωθεί
σύμφωνα με το άρθρο 1 της παρούσας στον εξωδικαστικό μηχανισμό,
β) την άπρακτη πάροδο της προθεσμίας που προβλέπεται στην παρ. 1 του άρθρου 3 της παρούσας,
γ) την άκαρπη περάτωση της διαδικασίας εξωδικαστικού μηχανισμού, σύμφωνα με την παρ. 1 του άρθρου 3
της παρούσας,
δ) την απώλεια, ως προς το Δημόσιο, πολυμερούς ή
διμερούς ρύθμισης εξωδικαστικού μηχανισμού, στην
οποία έχουν υπαχθεί απαιτήσεις του, σύμφωνα με την
παρούσα απόφαση,
ε) το ανεξόφλητο υπόλοιπο της οφειλής.
Άρθρο 3
Επαναφορά οφειλής στον δήμο ή το νομικό
πρόσωπο δήμου
1. Αν για οποιονδήποτε λόγο, μετά την καταχώριση
στα βιβλία εισπρακτέων εσόδων της Α.Α.Δ.Ε. οφειλής
προς δήμο ή νομικό πρόσωπο δήμου, δεν υποβληθεί
οριστικά από τον οφειλέτη αίτηση υπαγωγής των οφειλών αυτών στον εξωδικαστικό μηχανισμό ρύθμισης
οφειλών του ν. 4738/2020 εντός τριών (3) μηνών από
την καταχώριση ή η διαδικασία του εξωδικαστικού μηχανισμού περατωθεί ως άκαρπη σύμφωνα με τις κείμε-
νες διατάξεις και δεν συναφθεί σύμβαση αναδιάρθρωσης της οφειλής κατά τις διατάξεις του ν. 4738/2020, η
Α.Α.Δ.Ε. ενημερώνει τον δήμο ή το νομικό πρόσωπο δήμου ως προς το ανεξόφλητο υπόλοιπο της οφειλής και
ο δήμος ή το νομικό πρόσωπο δήμου υποχρεούται να
προβεί εντός τριάντα (30) ημερών από την ενημέρωση
σε σύνταξη ατομικού φύλλου έκπτωσης (Α.Φ.ΕΚ.) σύμφωνα με το άρθρο 58 του ν. 5100/2024 (Α’ 49) μέσω του
Κέντρου Διαλειτουργικότητας της Γενικής Γραμματείας
Πληροφοριακών Συστημάτων Δημόσιας Διοίκησης του
Υπουργείου Ψηφιακής Διακυβέρνησης, προκειμένου να
διαγραφεί το ανεξόφλητο υπόλοιπο της οφειλής από
τα βιβλία εισπρακτέων εσόδων της Α.Α.Δ.Ε. Μετά τη
διαγραφή, η οφειλή επαναβεβαιώνεται από τον δήμο
ή το νομικό πρόσωπο δήμου υπέρ του οποίου είχε βεβαιωθεί, σε περίπτωση που είχε λάβει χώρα διαγραφή
αυτής από τα βιβλία εισπρακτέων εσόδων του δήμου
ή του νομικού προσώπου δήμου, άλλως περιέρχεται
εκ νέου στη διαχείριση του δήμου ή του νομικού προσώπου δήμου υπέρ του οποίου είχε βεβαιωθεί, για την
επιδίωξη της είσπραξης της οφειλής κατά τις κείμενες
διατάξεις.
2. Η παρ. 1 του παρόντος άρθρου εφαρμόζεται και σε
περίπτωση απώλειας ως προς το Δημόσιο της ρύθμισης
του εξωδικαστικού μηχανισμού, πολυμερούς ή διμερούς,
στην οποία έχουν υπαχθεί οφειλές προς τον δήμο ή το
νομικό πρόσωπο δήμου, αντίστοιχα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 978/05.03.2025
Άρθρο 4
Ποσοστό παρακράτησης
επί των εισπραττομένων
1. Από το ποσό που εισπράττεται έναντι οφειλών που
έχουν βεβαιωθεί σύμφωνα με το άρθρο 1 της παρούσας
παρακρατείται από την Α.Α.Δ.Ε. ως δαπάνη βεβαίωσης
και είσπραξης ποσοστό πέντε τοις εκατό (5%).
2. Το ποσό που παρακρατείται αποδίδεται στον Α.Λ.Ε.
1440103001 του κρατικού προϋπολογισμού.
Άρθρο 5
Έναρξη ισχύος
Η παρούσα ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 13 Φεβρουαρίου 2025
Οι Υπουργοί
Υφυπουργός
Εθνικής Οικονομίας
και Οικονομικών
Εσωτερικών
ΑΘΑΝΑΣΙΟΣ ΠΕΤΡΑΛΙΑΣ
ΘΕΟΔΩΡΟΣ ΛΙΒΑΝΙΟΣ
Ο Διοικητής της Ανεξάρτητης
Αρχής Δημοσίων Έσοδων
ΓΕΩΡΓΙΟΣ ΠΙΤΣΙΛΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 978/05.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200978.pdf | Tokens: 11863]